T.AVA01 – “’A ti’aturi mai !”
Ti’aturi i te here, ti’aturi i te Atua, ti’aturi i te ta’ata 
Ti’aturi i teie ’ananahi ’aita i ’ite-ā-hia 
E orara’a ta’ato’a nō te fa’aro’o 
Here i te tahi mā te ’ore e ’ite e fa’aea mai ānei te tahi 
Tapō te mata e ’ore e ’ite e aha te tupu 
E ’ara’ara te mata mā te ti’aturi ’aita e fifi 
Pēnei a’e te ti’aturira’a, o te haere ia nā roto i te pōuri 
Mā te tape’a i teie ma’a vāhi iti ti’aturira’a 
Nu’u i mua mā te ’ore e ’ite te hope ’ara’a 
E ti’aturi tē vai ra i muri i te pohe te tahi ’ohipa 
I te tahi taime, e mea māuiui roa te ti’aturira’a 
Ia riro iho ā ra tā tātou parau’ēi mo’īha’a fifi 
’Aro nā te tahi mau ta’ata i te i’oa o te fa’aro’o 
I pohe nā te tahi nō tō rātou mataroa 
Nō reira, e fa’aea ānei i te ti’aturi ia vai hau noa ?
E fa’a’ore ānei i tā tātou rūriapō ia ’ore ia pēpē  ? 
’Aita nō te mea ia ’ore tātou e mataroa 
E nā hea ia e ’imi i te puai nō te haere i mua ? 
E amo ta’itahi i te tahi mori e’atu’atu i roto i te māfatu 
Hō’ē tumu nō haere i mua, hō’ē tumu nō te mataroa 
Te Atua tā vētahi e pi’i nei, Te here tā te tahi e parau nei 
Terā ra te ’imi nei tātou i roto iāna i teie mori 
Noa atu te roimata i tahe i te mau ru’i 
Noa atu te mau mahana ’aita vau i ’ite i te haere i mua 
Noa atu i te mau fa’aru’era’a, te mau tūtapere’e te mau pēpē 
Te tape’a nei au i teie ahi ha’iha’i 
Teie ahi e ura noa ra mā te ’ore e pohe 
’E teie reo iti o te tamau i te parau : « ’A tape’a  » 
’Ua ’ite au i te māmū, i te ri’ari’a’e te mo’emo’e 
Tē vai noa ra i roto iā’u i teie ha’apāpūra’a 
Tē ti’aturi nei au i te Atua, i te mau taime ato’a ’aita vau e ’ite i mua 
Tē ti’aturi nei au e, ’ua ’ite te Atua i tō’u ’ē’ati’a 
I roto i teie fa’a, i reira tō’u māfatu i te rurura’a 
Tē hina’aro nei au e ti’aturi, tē vai noa ra teie rima nō te arata’i iā’u 
Tē ti’aturi nei au iā’u iho noa atu tē tapitapi noa ra te mana’o 
Noa atu te ’ātea o tā’u mau rūriapō 
Tē ’aro nei au nō te ti’ara’a, tē ’aro nei au nō te mānuia 
Tē ’aro nei au ia ’itehia vau 
Nō te ora. 
’Ia tae i te hō’ē mahana, tē ti’aturi nei au e fāriu tā’u mata i muri 
Nō te hi’o i teie ’ē’ati’a i haerehia mai mā te ’ore e tātarahapa 
Mā te parau i terā poti’i i mo’e nā i roto i tōna mau mana’o : 
« ’A hi’o teie hea ’oe i teie nei. ’A hi’o i te fa’ata ’oe i haere mai nei. » 
Teie au i teie mahana, noa atu te mau ’ārepuperura’a i fa’aruruhia 
Noa atu te mau ’ohipa i orahia mai e au 
’Ua topa i te tahi taime, ’ua ’ore te ti’aturira’a i te tahi taime 
Tē tape’a noa ra vau i tō’u fa’aro’o ’ei avei’a nō’u 
’Aita vau i ’ite e aha tō ’ananahi, 
’Aita ato’a vau i ’ite, e haere au i hea tā’u pāpa 
E tāpiri au i tō’u mata nō te pure 
E ia ’ara’ara tō’u mata e ’aro vau i teie mētepara 
’E ’ere e ’ite e aha te tupu mai, te ti’aturira’a 
E ’ere ato’a i te ’ite pāpū e maita’i te mau mea ato’a 
E haere ra i mua mā te rave i te ’ē’ati’a i mā’itihia ’ei mataroa 
Mā te vai iho i te tahi e arata’i tamau ia ’oe 
Teie nei ’A ti’aturi mai 
Pēnei a’e i te hō’ē mahana, ia rauma’i ana’e 
E ta’a iā’u ē, nō te aha vau i mataroa noa ai 
I reira vau e hi’o ai i muri mā te mata ’ata’ata 
I te mau vero i fa’aruruhia e au, ’e o tei ha’api’i iā’u e tape’a 
’Aita vau i ti’a, ’aore au i māuiui 
’Aita vau i ti’a ’aore pō auahi i ’itehia 
E noa atu i te mau pēpē, te mau vāvahira’a 
Tē ti’aturi noa ra vau 
E ia tāmau noa vau i te ti’aturi 
E nu’u noa ā vau 
’A ti’aturi mai
